અમદાવાદ: ગુજરાત સહિત દેશભરમાં હવે આઇએએસ અને આઇપીએસ અધિકારીઓની જેમ હવે આઇએમએસ (ઇન્ડિયન મેડિકલ સર્વિસ) અધિકારીની નિમણૂક કરવાની તૈયારીઓનું કાઉન્ટ ડાઉન શરૂ થઇ ચૂક્યું છે. આરોગ્ય ક્ષેત્રે સુધારાઓ કરવા માટે નિષ્ણાતો તૈયાર કરવા માટેનો નિર્ણય લેવામાં આવ્યો છે. જેના માટે આઇએએસ અને આઇપીએસ અધિકારીની જેમ જ આઇએમએસ અધિકારી બનવા માટેની પાત્રતા માટે પરીક્ષા લેવામાં આવશે. નીતિ આયોગ દ્વારા કેન્દ્ર સરકારને એક દરખાસ્ત મોકલવામાં આવી હતી.